open-index/open-wikipedia-markdown huggingface dataset:
అపుర్ సంసార్

**అపుర్ సంసార్** 1959 లో విడుదలైన ఒక బెంగాలీ చలన చిత్రం. **అపు త్రయం** అను మూడు బెంగాలీ చిత్రత్రయంలో ఆఖరిది. భారతదేశంలో అతి ప్రసిద్ధులైన సత్యజిత్ రే ఈ చిత్రానికి దర్శకత్వం వహించారు. అపు అనే ఒక మనిషి బాల్యం, యవ్వన దశల చుట్టూ ఈ అపు త్రయం కథనం తిరుగుతుంది. శ్రీ బిభూతి భూషణ్ బెనర్జీ రాసిన **అపరాజితో** నవల ఆధారంగా ఈ చలన చిత్రం నిర్మించబడింది.

అపు యొక్క యవ్వన జీవితంలో చోటు చేసుకునే సంఘటనలు ఈ చిత్రంలో వుంటాయి. ఈ చిత్రానికి చాలా పురస్కారాలు వచ్చాయి. భారత జాతీయ చలనచిత్ర పురస్కారం ఈ సినిమాకు లభించింది. అంతే కాకుండా చాలా అంతర్జాతీయ పురస్కారాలు కూడా లభించాయి.

## మూలాలు

వర్గం:బెంగాలీ సినిమాలు
వర్గం:1959 సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
వర్గం:సత్యజిత్ రాయ్ సినిమాలు
ద టీ ఫ్యాక్టరీ

**ద టీ ఫ్యాక్టరీ** దక్షిణ భారతదేశంలో అత్యంత ఎత్తులో ఏర్పాటు చేయబడిన తేయాకు కర్మాగారం.  ఇది తమిళనాడు రాష్ట్రంలో నీలగిరి జిల్లా లో విస్తరించి ఉన్న నీలగిరి పర్వతశ్రేణుల్లో ఏర్పాటుచేశారు. చుట్టూ తేయాకు తోటల మధ్య, నీలగిరి పర్వతాలలో అత్యంత ఎత్తైన దొడ్డబెట్టశిఖరానికి సమీపంలో ఈ కర్మాగారం ఉంది. వేసవి విడిది ప్రాంతమైన ఊటీకి 8 కిలో మీటర్ల దూరంలో ఉంటుంది. ఊటీ చుట్టు పక్కల సందర్శనీయమైన ప్రాంతాలలో ఇది ఒకటి. ఊటికి వచ్చే పర్యాటకులు కచ్చితంగా దొడ్డబెట్ట శిఖరాన్ని సందర్శిస్తుంటారు. దొడ్డబెట్ట శిఖర సందర్శనార్థం వచ్చే పర్యాటకులు సమీపంలోనే ఉండే టీ ఫ్యాక్టరికి కూడా వస్తుంటారు. పర్యాటకుల కొరకు కర్మాగారంలో ప్రత్యేక ఏర్పాట్లు చేశారు. తేయాకుల నుండి టీ పొడిగా మారే క్రమంలో పచ్చి ఆకుల దశ నుండి తేమలేని పొడిగా మారి, ప్యాకెట్ల రూపంలోకి మారే వరకు ప్రతి దశనూ కర్మాగారంలో పర్యాటకులు క్షుణ్ణంగా పరిశీలించే ఏర్పాట్లుచేశారు. కర్మాగారంలో టీ మ్యూజియం కూడా ఉంది. కర్మాగారం సందర్శనార్థం పది రూపాయలు ప్రవేశ రుసుం ఉంటుంది. సందర్శనార్థం వచ్చిన పర్యాటకులందరికీ ఉచితంగా టీ అందజేస్తారు. చల్లటి ప్రాంతంలో అద్భుత రుచితో ఉండే టీ పర్యాటకులను అనందపరుస్తుంది. అక్కడ దొరికే టీ పొడి కొనడానికి ఉద్యుక్తులను చేస్తుంది.
## ఇవీ చూడండి
*ఊటీ
*దొడ్డబెట్ట శిఖరం
## చిత్రమాల

File:The tea factory.jpg|ద టీ ఫ్యాక్టరీ
File:Inside of the tea factory.jpg|తేయాకు కర్మాగారం లోపలి దృశ్యం
File:Inside of the tea factory 2.jpg|తేయాకు కర్మాగారం లోపలి దృశ్యం2


## మూలాలు
* క్షేత్ర సందర్శన
వర్గం:నీలగిరి జిల్లా పర్యాటక ప్రాంతాలు
వర్గం:తమిళనాడు పర్యాటక ప్రదేశాలు
మహారాణి ఆదిలక్ష్మిదేవమ్మ

**మహారాణి ఆదిలక్ష్మిదేవమ్మ ** మహబూబ్ నగర్ జిల్లా లోని ఒకనాటి గద్వాల సంస్థానాన్ని పాలించిన మహారాణి. రాజా చిన సీతారామభూపాలుని భార్య. ఆయన అనంతరం పాలనచేశారు. 1946 నుండి 1949 వరకు పాలించారు.. ఈమె ఈ సంస్థానపు చివరి పాలకురాలు కూడా. నిజాం నవాబును ఎదురించిన వీరవనిత. గద్వాల సంస్థానాన్ని స్వతంత్ర సంస్థానంగా ప్రకటించి పాలించింది. సీతారామభూపాలునికి సంతానం లేకపోవడంచే నిజాం నవాబు మిర్ ఉస్మాన్ అలీఖాన్ తమ రాజ్యంలో గద్వాల సంస్థానాన్ని కలుపుకుంటే, రాణి న్యాయపోరాటం చేసి సంస్థానాన్ని తిరిగి చేజిక్కించుకుంది. సంస్థానంలో సంప్రదాయంగా వస్తున్న సాహిత్య పోషణను కొనసాగిస్తూ, ఎందరో కవులను ఆదరించి గద్వాలకు విద్వద్గద్వాలగా కీర్తి రావడానికి కారకులయ్యారు. ఎంతోమంది కవుల పుస్తకాలను ముద్రింపజేశారు. 1949 లో సంస్థానాల, జాగీర్ధారుల పాలనలు రద్దు కావటంతో రాణి సంస్థానపు ఆస్తులను, చారిత్రాత్మక గద్వాల కోటను ప్రభుత్వ పరం చేశారు. 1663లో రాజా పెద సోమభూపాలుడి పాలనతో ప్రారంభమైన గద్వాల సంస్థానపు పాలన 1949లో మహారాణి ఆదిలక్ష్మిదేవమ్మ పాలనతో ముగిసింది. ఆమె పేరు మీదుగా గద్వాల కోటలో మహారాణి ఆదిలక్ష్మిదేవమ్మ ప్రభుత్వ డిగ్రీ కళాశాలను ఏర్పాటుచేశారు. ఇది మహబూబ్ నగర్ జిల్లాలో ఏర్పాటైన మొదటి డిగ్రీ కళాశాల. రాణి 18.08.1953లో అస్తమించారు.

## ఇవీ చూడండి
*గద్వాల
*గద్వాల కోట
*గద్వాల సంస్థానం

## మూలాలు

వర్గం:1953 మరణాలు
వర్గం:మహారాణులు
వర్గం:మహబూబ్ నగర్ జిల్లా సంస్థానాధీశులు
వర్గం:సంస్థానాధీశులు
వర్గం:మహబూబ్ నగర్ జిల్లా వ్యక్తులు
వర్గం:జన్మస్థలం తెలియని వ్యక్తులు
దిగువచెక్కవారిపల్లి

**దిగువ చెక్కవారిపల్లి** అనంతపురం జిల్లా, తనకల్లు మండలానికి చెందిన రెవెన్యూయేతర  గ్రామం.

## రాజకీయాలు
గ్రామ సర్పంచ్ చింతల భూదేవి
## దర్శనీయ ప్రదేశాలు/ దేవాలయాలు

* **తిమ్మమ్మ మర్రిమాను: ** ఇది ప్రపంచంలోనే అతి పెద్దదైన మర్రి చెట్టు, 5 ఎకరాల విస్తీర్ణంలో వ్యాపించిన చెట్టు గ్రామానికి కేవలము 10 మైళ్ళ దూరంలో ఉంది.
* గీతా మందిరం
* రామాలయం 
* ఆంజనేయస్వామి గుడి
* శ్రీ వెెంకటేశ్వరస్వామి ఆలయం

## ప్రధాన పంటలు
గ్రామం తమలపాకులకు (betel leafs) ప్రత్యెకత.
## ప్రధాన వృత్తులు
వ్యవసాయం, వ్యాపారము
## ప్రముఖులు (నాడు/నేడు)
పాపన్న,వేణగోపాల్,వెంకటపతి,నాగరాజు.బి
## మూలాలు

## వెలుపలి లంకెలు
సేంద్రియ ఎరువు

**సేంద్రీయ ఎరువు,** నేలను సారవంతం చేసి జీవం ఉన్నదిగా చేసే పోషకం. 
thumb|వర్మీ కంపోస్ట్
దీనిని వర్మీ కంపోస్ట్ అని కూడ వ్యవహరిస్తారు. మనం రోజూవాడి పారబోసే చెత్త నుండి ఈ ఎరువు ఏర్పడుతుంది. మొక్కలు, క్రిములు, సూక్ష్మజీవులు, శిలీంధ్రాలతో సహా అన్ని నేల మీద ఉన్న అధిక పోషకపదార్థాలు, శక్తి కొరకు సేంద్రీయ పదార్థం మీద ఆధారపడి ఉంటాయి. విఘటనం యొక్క వివిధ దశలలో సేంద్రీయ మిశ్రమాల యొక్క మారే స్థాయిలను నేలలు కలిగి ఉంటాయి. ఎడారి, శిల-గులకరాళ్ళ నేలలతో సహా అనేక నేలలు సేంద్రీయ పదార్థాన్ని చాలా కొద్దిగా లేదా లేకుండా ఉన్నాయి. బురదగడ్డి (histo soils) వంటి సేంద్రీయ పదార్థాలను కలిగి ఉన్న నేలలు ఫలవంతంకానివిగా ఉంటాయి. 

## మూలాలు


## వెలుపలి లంకెలు

* Application and environmental risks of livestock manure
* North American Manure Expo
* Cornell Manure Program
* County-Level Estimates of Nitrogen and Phosphorus from Animal Manure for the Conterminous United States, 2002 United States Geological Survey
* Manure Management, Water Quality Information Center, U.S. Department of Agriculture
* Livestock and Poultry Environmental Learning Center, an eXtension community of practice about animal manure management
* Antibiotics and Hormones in Animal Manure (Webcast): A two part webcast series about the science available on potential risks and best management practices related to antibiotics and hormones from animal manure

వర్గం:వ్యవసాయం
పంచానన్ మహేశ్వరి

**పంచానన్ మహేశ్వరి** (1904 నవంబరు 9 - 1966 మే 18) ప్రముఖ భారతీయ వృక్షశాస్త్రజ్ఞుడు, రాయల్ సొసైటీ సభ్యుడు. అంజిస్పెర్మస్ ను టెస్ట్ ట్యూబ్‌లో పెంచే సాంకేతికతను ఆవిష్కరించినందుకు గాను ఆయన ప్రసిద్ధుడయ్యాడు. ఈ ఆవిష్కరణతో గతంలో పెంచడానికి సాధ్యపడని కాని కొన్ని సంకర జాతి మొక్కలను కృత్రిమంగా పెంచగలిగారు.

## చదువు
పంచానన్ జైపూరులో జన్మించాడు. అలహాబాదులోని ఎవింగ్ క్రిస్టియన్ కళాశాలలో చదివాడు. వైద్య విద్య చదవాలనేది అతడి ఆశయం. ఎవింగ్‌లో ఉండగా విన్‌ఫీల్డ్ డడ్జన్ సలహా మేరకు తన లక్ష్యాన్ని సైన్సువైపు మళ్ళించాడు. డడ్జన్ ప్రభావంతోనే ఆయన బ్యాచిలర్ ఆఫ్ సైన్స్ (1925), మాస్టర్ ఆఫ్ సైన్స్ (1931), డాక్టర్ ఆఫ్ సైన్స్ (1931) డిగ్రీలు పొందాడు.

## పురస్కారాలు, గౌరవాలు
1934 లో పంచానన్ మహేశ్వరి బెంగళూరులోని భారతీయ విజ్ఞానశాస్త్ర అకాడమీ గౌరవ సభ్యుడయ్యాడు. 1968 లో భారతీయ సైన్స్ కాంగ్రెస్ సంఘం బీర్బల్ సాహ్నీ మెడల్‌తో ఆయన్ను గౌరవించింది. 1965 లో ఆయన రాయల్ సొసైటీ ఫెలోగా ఎంపికయ్యాడు. ఈ గౌరవం పొందిన భారతీయ వృక్షశాస్రవేత్తల్లో ఆయన రెండోవాడు.

## మూలాలు


వర్గం:1904 జననాలు
వర్గం:1966 మరణాలు
వర్గం:భారతీయ శాస్త్రవేత్తలు
వర్గం:భారతీయ వృక్ష శాస్త్రవేత్తలు
వర్గం:రాయల్ సొసైటీ సభ్యులు
గ్రహాల జాబితాలు

## సౌర వ్యవస్థ

* సౌర వ్యవస్థ గ్రహాల జాబితా కొరకు చూడండి: గ్రహములు|సౌర వ్యవస్థ యొక్క గురుత్వ గుండ్రంగా వస్తువులు జాబితా
* మన సౌర వ్యవస్థ వస్తువుల యొక్క జాబితా కోసం, గ్రహాలుతో సహా, ఉన్నవి లేదా ఉనికిలో ఉన్నవని విశ్వసిస్తున్నవి కానీ, నిరూపితమైనట్లు గాని లేదా ఖండించబడింది కాలేనివి. చూడండి: * ఊహాత్మక సౌర వ్యవస్థ వస్తువులు జాబితా

## కక్ష్యలో ఇతర నక్షత్రాలు

ఎక్సో గ్రహాలు జాబితాలు చూడండి:

; సన్నిహిత ఎక్సో గ్రహాలు
* సమీప ఎక్సో గ్రహాల జాబితా

; అదనపు సౌర వ్యవస్థలు
* ఎక్సో గ్రహ హోస్ట్ నక్షత్రాలు జాబితా
* బహుళ గ్రహవ్యవస్థలు జాబితా
* ఎక్సో గ్రహాల జాబితా (కెప్లర్ అంతరిక్ష నౌక) (కెప్లర్ అంతరిక్ష నౌక ఉపయోగించి గుర్తించారు)

; గుర్తింపు పద్ధతి ద్వారా ఎక్సో గ్రహాలు:
* రేడియల్ వెలాసిటీ ద్వారా గుర్తించిన ఎక్సో గ్రహాల జాబితా
* ఎక్సో గ్రహాల ట్రాన్సిటింగ్ యొక్క జాబితా
* మైక్రో లెన్సింగ్ ద్వారా కనుగొనబడింది ఎక్సో గ్రహాల జాబితా
* నేరుగా సంగ్రహించబడిన ఎక్సో గ్రహాల జాబితా
* సమయం ద్వారా కనుగొనబడింది ఎక్సో గ్రహాల జాబితా

; ఎక్సోప్లానెట్ గుర్తింపు రికార్డ్స్:
* ఎక్సోప్లానెట్ జాబితా (దూరమైనవి)
* ఎక్సోప్లానెట్ జాబితా (మొదటివి)

; ధ్రువీకరించని లేదా ఖండించబడిన ఎక్సో గ్రహాలు:
* ధ్రువీకరించని ఎక్సో గ్రహాల జాబితా
* ప్రొప్లైడ్లతో నక్షత్రాలు జాబితా

; సంభావ్య భూగోళ ఎక్సో గ్రహాలు:
* సమీప భూగోళ ఎక్సోప్లానెట్ అభ్యర్థుల జాబితా
* ప్రాణులు నివసించడానికి ఎక్సో గ్రహాల జాబితా

## కల్పిత లేదా అశాస్త్రీయ గ్రహాలు
* గ్రహాల జాబితా కొరకు శాస్త్రీయ ఆధారం ఆధారపడి లేదు, చూడండి: **మతం ప్రతిపాదిత ప్లానెటరీ వస్తువులు, జ్యోతిషశాస్త్రం, ఉఫోలజి, బూటకపు శాస్త్రం**.
* కల్పనలో గ్రహాల జాబితా కొరకు చూడండి: **సైన్స్ ఫిక్షన్లో ప్లానెట్స్**, **స్టార్స్, కాల్పనిక గ్రహవ్యవస్థలు**.
* సౌర వ్యవస్థలో కల్పిత గ్రహాల జాబితా కొరకు, చూడండి: **సౌర వ్యవస్థ యొక్క కల్పిత గ్రహాలు**.

## ఇవి కూడా చూడండి
* గ్రహం

వర్గం:గ్రహాలు జాబితాలు
వర్గం:జాబితాల జాబితాలు
ప్రఖ్యాత వ్యక్తుల మారుపేర్ల జాబితా

**కొందరు ప్రముఖ వ్యక్తులు వారి రంగాలలో వారు సాధించిన పేరు ప్రఖ్యాతులను బట్టి వారికి కొన్ని పేర్లు స్థిరపడిపొతాయి. వారి అసలు పేర్లు తెలియజేయడం ఈ వ్యాసం యొక్క ఉద్దేశం.**
## జాబితా

## మూలాలు

## ఇతర లింకులు

వర్గం:ప్రపంచ ప్రసిద్ధులు
వర్గం:జాబితాలు
జగతి (పత్రిక)

**జగతి** ఒక తెలుగు మాసపత్రిక. దీనికి సంపాదకులుగా ఎన్.ఆర్.చందూర్ (మాలతీ చందూర్ భర్త) పనిచేశారు. ఈ పత్రిక 1985 నాటికే 30 సంవత్సరాలు పూర్తిచేసుకున్నది. చివరి సంచిక (నెం.654) 2014 జనవరిలో వెలువడింది.

## శీర్షికలు
* నిమ్మతొనలు
* పాఠకుల తీర్పు - పాఠకుల అభిప్రాయాలు
* ప్రాచీన సాహితి - ప్రాచీన గ్రంథాల నుండి కొన్ని పద్యాలు
* పాతికేళ్లనాటి పిక్చర్ - అప్పటికి 25 సంవత్సరాల ముందు విడుదలైన సినిమాల విశేషాలు
* వెన్నెల కెరటాలు
* మానవ ప్రగతి - మానవుడు సాధించిన ప్రగతి చిహ్నాలను గురించిన విశేషాలు.
* కొత్త పుస్తకాలు - పుస్తక సమీక్ష
* ఇది విన్నారా ?
* డైరీ - ఆ నెలలోని వార్తల్లో విశేషాలు
* ముఖ చిత్రం - పత్రిక ముఖచిత్రం గురించిన వివరాలు.
* చిత్రజగతి - కొత్త సినిమాల సమీక్ష
* ఆనంది అన్నపూర్ణారెడ్డి - సీరియల్

## మూలాలు

వర్గం:1955 స్థాపనలు
వర్గం:తెలుగు మాసపత్రికలు
వర్గం:20 వ శతాబ్దపు తెలుగు పత్రికలు
వర్గం:మూతబడిన తెలుగు పత్రికలు
వర్గం:21 వ శతాబ్దపు తెలుగు పత్రికలు
పట్నం పిల్ల

***పట్నం పిల్ల*** 1980 లో విడుదలైన తెలుగు డబ్బింగ్ సినిమా..సత్యం దర్శకత్వంలో వచ్చిన ఈ చిత్రంలో కమలహాసన్, శ్రీదేవి, మురళీమోహన్, మోహన్ బాబు ముఖ్య తారాగణం.సంగీతం చక్రవర్తి అందించారు.

## తారాగణం
* కమల్ హాసన్
* శ్రీదేవి 
* మురళీ మోహన్ 
* మంచు మోహన్ బాబు
* మేజర్ సుందర్‌రాజన్
* సత్యప్రియ
* పి. ఆర్. వరలక్ష్మి
* కె. ఎ. తంగవేలు
* సురులి రాజన్
* మనోరమ
* సుధాకర్
* సతీష్ కుమార్ 
* జయమాలిని 

## సాంకేతిక వర్గం
దర్శకుడు: కె. సత్యం 

నిర్మాత: కె.తాతాజీ 

నిర్మాణ సంస్థ: ఉమాదేవి పిక్చర్స్ 

సంగీతం:చక్రవర్తి 

సాహిత్యం: వీటూరి 

నేపథ్య గానం: శిష్ట్లా జానకి, విజయలక్ష్మి శర్మ, జి.ఆనంద్, పి సుశీల, ఎస్ పి బాలసుబ్రహ్మణ్యం, వినోద్.

## పాటలు
1. పండే భూమాత. నవ్వే జగమంతా, రచన :వేటూరి సుందరరామమూర్తి , గానం.శిష్ట్లా జానకి, విజయలక్ష్మి శర్మ బృందం. 

2 . పయనించే చిరుగాలి నాచెలి సన్నిదికే చేరి, రచన: వేటూరి, గానం.పులపాక సుశీల, జి.ఆనంద్  

3.మామా మనసు తీరలేదురా అరే రామ , రచన: వేటూరి, గానం.శ్రీపతి పండితారాద్యుల బాలసుబ్రహ్మణ్యం, జి.ఆనంద్, వినోద్. 

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:శ్రీదేవి నటించిన సినిమాలు
వర్గం:1980 తెలుగు సినిమాలు
ఎన్.ఆర్.చందూర్

**ఎన్.ఆర్.చందూర్** (చందూరి నాగేశ్వరరావు) సుప్రసిద్ధ రచయిత.
## సంపాదకుడు
* కథావీధి - మాసపత్రిక
* మాలి - మాసపత్రిక
* జగతి - మాసపత్రిక

## కలంపేరు
క్షీరసాగరమ్‌
## గ్రంథాలు

## కథారచయిత
ఇతని కథలు జగతి, పుస్తకం, కథావీధి, ఆంధ్రజ్యోతి, భారతి, వినోదిని, యువ, చిత్రగుప్త, తెలుగు స్వతంత్ర, ఆనందవాణి, పారిజాతమ్‌ తదితర పత్రికలలో ప్రచురితమైంది. ఇతని  కథానిలయంలో లభ్యమౌతున్న ఇతని కథలు కొన్ని:

## పుస్తక పరిచయాలు
ఇతడు వివిధ పత్రికలలో ప్రతినెల ఒక పుస్తకాన్ని పరిచయం చేసేవాడు. వాటిలో కొన్ని (10) పుస్తకాలను ఒక దగ్గర ముద్రించారు. ఇవి: 1. పూజాప్రసూనం; 2. రాజరక్తం;  3. తూర్పు పడమరలు; 4. శ్రీకాంత్; 5. లానీ; 6. సుఖజీవి; 7. హృది లేదేదో; 8. పేదల ప్రయాస;  9. నాడు - నేడు;  10. రావు - తిరిగి రావు

## పురస్కారాలు
* 2005లో లోక్‌నాయక్ ఫౌండేషన్ అవార్డు (మాలతీ చందూర్తో కలిసి)

## బయటి లింకులు
* ఎన్.ఆర్.చందూర్ రాసిన కథల సంకలనం ‘‘ఆరు కథలు’’

## మూలాలు

వర్గం:తెలుగు రచయితలు
మైత్రిపాల సిరిసేన

**మైత్రిపాల సిరిసేన ** శ్రీలంక కు చెందిన రాజకీయ నాయకుడు. 2015లో జరిగిన ఆధ్యక్ష ఎన్నికలలో అత్యధిక మెజారిటీతో గెలుపొందాడు.
## మూలాలు

## బయటి లంకెలు
* 
వర్గం:1951 జననాలు
వర్గం:శ్రీలంక అధ్యక్షులు
తాడిగిరి పోతరాజు

**తాడిగిరి పోతరాజు** తొలితరం విప్లవ కథారచయిత.  
## జీవిత సంగ్రహం
ఇతడు 1937 మే 2వ తేదీన సారమ్మ, రాయపరాజు దంపతులకు జన్మించాడు. కరీంనగర్ జిల్లా హుజూరాబాద్ దగ్గరలోని ఎల్కతుర్తి మండలం కోతుల నడుమ ఇతని స్వగ్రామం. పోతరాజుకు ముగ్గురు కూతుళ్లు, ఓ కుమారుడు ఉన్నారు. ఇతడు భారతి, విద్యుల్లత, ఆంధ్రప్రభ, ఆంధ్రపత్రిక, ఆంధ్రజ్యోతి, స్వాతి, రచన, విశాలాంధ్ర, జ్యోతి, విపుల, నవ్య, చుక్కాని, పుస్తకం, యువ, చినుకు, ప్రతిభ, సృజన పత్రికల్లో కథలు రాశాడు. పలు కథలకు బహుమతులు అందుకున్నాడు. విప్లవ రచయితల సంఘం (విరసం), ఆంధ్రప్రదేశ్ పౌర హక్కుల సంఘం (ఎపిసిఎల్‌సి) లో ఈయన కొంతకాలం పనిచేశాడు. అత్యవసర పరిస్థితి కాలంలో ఇతడు జైలుకు వెళ్లాడు. కరీంనగర్, హుజూరాబాద్‌లలో ఆంగ్ల అధ్యాపకుడిగా పనిచేసి 1995లో ప్రిన్సిపాల్‌గా పదవీ విరమణ చేశాడు. 1969 తెలంగాణ ఉద్యమంలోను, 1970 నక్సల్బరీ పోరాటంలోను, 1975 ఎమర్జెన్సీ వ్యతిరేక ఉద్యమంలోను ప్రత్యక్షంగా పాల్గొన్నాడు. 1958 నుంచి ఇతడు కథారచన చేస్తున్నాడు. 1962లో ఇతని నవలిక పావురాలు భారతి పత్రికలో అచ్చయింది. ఇతడు రచించిన గాజుకిటికీ కథ ప్రముఖ కథారచయిత త్రిపుర ప్రశాలు పొందింది. పోతరాజు మట్టిబొమ్మలు అనే నవల కూడా రాశాడు. 2010లో ఇతని కథాసంకలనం కేటిల్ విడుదలైంది. ఇతడు 2015, జనవరి 9వ తేదీ కరీంనగర్లో ఒక ప్రైవేటు ఆసుపత్రిలో చికిత్స పొందుతూ కన్నుమూశాడు.

## రచనలు
### కథలు

# అతను ఇకలేడు
# అమ్మ
# ఆరోహక గీతం
# ఆశల వాన
# ఇంకా తెల్లవారలేదు
# ఉదయించని ఉదయం
# ఎండమావులు
# ఎర్రబుట్ట
# ఐదు నిమషాలు
# కెటెల్
# గాజుకిటికి
# గృహోన్ముఖుడు
# చితినెగళ్ళు
# చేదునిజం
# జిల్లేళ్లు
# నిరవధిక నిరీక్షణ
# నెమిసిస్
# పరాజితులు
# పావురాలు
# పావులు
# పెళ్ళికాని తల్లి
# బోయలు
# బ్లాక్‌ అండ్‌ వైట్‌
# భస్నాలాలో తొలిపొద్దు
# మయసభ
# ముప్పయి-నిమషాలు
# ముష్టివాళ్లు
# రాజు-రాణి
# రెప్పలు...
# లోయలు
# వాన
# వాన వెలిసింది
# వి.ఐ.పి
# విలాపాగ్నులు
# శకలాల క్రింద
# శిక్ష
# శెలవు
# సముద్రం
# సర్టిఫికేటు నవ్వింది
# సృష్టి
# స్నేహానికి వడ్డీ
# హిస్టీరామా

### కథాసంపుటాలు
# కెటిల్ (ఎమర్జెన్సీ కథలు) 
# గాజుకిటికీ

### నవలలు
# మట్టిబొమ్మలు

### నాటికలు
# త్యాగశీలి

## మూలాలు

వర్గం:విప్లవ రచయితలు
వర్గం:తెలుగు రచయితలు
వర్గం:1937 జననాలు
వర్గం:2015 మరణాలు
వర్గం:వరంగల్లు పట్టణ జిల్లా రచయితలు
రషోమాన్

1950 అను చిత్రాన్ని ప్రఖ్యాత దర్శకుడు అకిరా కురొసావా దర్శకత్వం వహించారు. ఈ చిత్రాన్ని రచయిత  ర్యూనొసుకె అకుటగవా రచించిన రెండు లఘు కథల (రషొమాన్, తొపు దగ్గర) ఆధారంగా రూపొందించారు. చిత్రంలొని సెట్ట్ంగ్ ను రషొమాన్ నుండి వాడుకున్నారు.  In a grove (తొపు దగ్గర) సినిమా మొత్తం ఈ కథ ఆధారంగా నడుస్తుంది. కేవలం పది పేజిల కథను పూర్తి చిత్రంగా మలచిన కురొసావా ప్రతిభ అపూర్వం. కథలొ "నిజం" అనే అంశాన్ని "In a grove " కథలో రచయిత అకుటగవా ప్రస్తావించిన తీరు అనిర్వచనీయం..
## కథ
ఒక రోజు అడవిలో మానభంగం, హత్య జరుగుతాయి. దీనికి బాధ్యుడు అయిన బందిపొటు (తజొమారు), బాధితులు (సమురాయ్ భార్య) హతుడు (సమురాయ్), సాక్షి (కట్టెలు కొట్టుకనేవాడు) న్యాయాధికారి ముందు ఒకే సంఘటనను వివిధ రకాలుగ వివరిస్తారు. చిత్రం చివరి వరకు ఎవరు చెప్పింది నిజమొ తెలియదు.
## మూలాలు

## ఇతర లింకులు

* 
* 
* 
* Criterion Collection essay by Stephen Prince
* Criterion Collection essay by Akira Kurosawa

వర్గం:1950 సినిమాలు
వర్గం:జపాన్ సినిమాలు
వైవిధ్యభరిత లోరికీట్

వివిధ లోరికీట్స్ (సిట్ట్యూటెలెస్ వెర్సికలర్) సిట్టాసిడే కుటుంబంలో చిలుక యొక్క ఒక జాతి. ఇది ఉత్తర ఆస్ట్రేలియా వ్యాప్తిలో ఉంది.

## వివరణ
వివిధ లోరికీట్స్ పొడవు 19 సెం.మీ. (7.5&nbsp;in) ఉంటుంది. ఇది చిన్న పసుపు రేఖాంశ చారికలు ప్రధానంగా ఆకుపచ్చ రంగులో ఉంటుంది. లోరీలు నుదిరు,, కిరీటం ఎరుపు రంగులో ఉంటున్నాయి. ఈ లోరీకీట్‌లు ఒక్క ముక్కు, ఎరుపు, కేవలం కంటికి వలయాలు, తెలుపు రంగుల్లో, వాటి కనుపాపలుభాగంలో నారింజ-పసుపు రంగులో ఉంటాయి. ఎగువ రొమ్ము రేఖాంశ పసుపు చారికలు మావ్ ఉంటుంది. కాళ్ళు నీలం-బూడిద రంగులో ఉంటాయి. ఆడ లోరికీట్ తల మీద ఎరుపు, తక్కువ విస్తృతమై, రొమ్ము మంద్ర రంగులు కలిగి ఉంటుంది. పిల్లలవి చాలా మంద్రగా ఉంటాయి, ఒక నారింజ నొసలుతో, లేత గోధుమ భాగంలోని వాటి కనుపాపలు,, బేస్ వద్ద నారింజ ఒక గోధుమ ముక్కుతో. ప్రధానంగా ఆకుపచ్చ రంగుతో ఉంటున్నాయి. .

## బ్రీడింగ్
వివిధ లోరికీట్స్ ఏప్రిల్-ఆగస్టులో సహచరులుతో కలుస్తాయి, యూకలిప్టస్ ఆకులుతో ఒక చెట్టు బోలులో 2-4 తెలుపు గుడ్లను పెడతాయి.

## పరిధి , సహజావరణం
వివిధ లోరికీట్స్ ఉత్తర క్వీన్స్లాండ్, నార్తర్న్ టెరిటరీ, పాశ్చాత్య ఆస్ట్రేలియాలలో ఉష్ణమండల యూకలిప్ట్ అడవులు, చిత్తడి, పచ్చిక బయళ్ళు ప్రాంతాల్లో నివసిస్తున్నాయి.

## మూలాలు

## చూపగలిగిన పాఠాలు

* 

వర్గం:సిట్ట్యుటెలెస్
వర్గం:ఆస్ట్రేలియా పక్షులు
వర్గం:1831 వివరించిన జంతువులు
వర్గం:లోరీలు
వర్గం:ఐ.యు.సి.ఎన్. కనీస ఆందోళనకర ఎర్ర జాతులు జాబితా
వేపా కృష్ణమూర్తి

**వేపా కృష్ణమూర్తి** (సెప్టెంబర్ 13, 1910 - సెప్టెంబర్ 9, 1952) తెలుగువాడైన సుప్రసిద్ద ఇంజనీరు. నైజాం, ఆంధ్ర ప్రాంతాలలో ఇంజనీరుగా పనిచేశాడు. ప్రాణం కన్నా విధి నిర్వహణే మిన్నగా భావించి, ఆ విధి నిర్వహణలోనే ప్రాణాలు వదిలిన త్యాగమూర్తి.

## జననం
ఒకప్పటి విశాఖ (నేటి శ్రీకాకుళం) జిల్లాలోని పార్వతీపురం లో, వెలనాటి బ్రాహ్మణ కుటుంబంలో జన్మించాడు. తండ్రి వేపా అచ్యుతం. చిన్నప్పటి నుంచి ఇతనికి గణితమంటే చాలా ఇష్టం. అందులో ఎప్పుడూ నూటికి నూరు మార్కులు వచ్చేవి. సంగీతం, చిత్రలేఖనం కూడా ఆయనకు ఇష్టం.

## విద్యాభ్యాసం
పార్వతీపురంలో ప్రాథమిక విద్య, మచిలీపట్నం లో ఉన్నత పాఠశాల విద్య, మద్రాస్ విశ్వవిద్యాలయం నుండి బి.ఇ. (మెకానికల్) పూర్తి చేశాడు. యూనివర్సిటీ ప్రథముడిగా ఉత్తీర్ణుడై బంగారు పతకాన్ని సాధించాడు. విద్యార్థి దశలోనే పెలెటన్ చక్రం తయారుచేసి తాను చదువుతున్న కళాశాలకు అందించాడు.ఐ.ఎస్.యు. పరీక్షలో సర్వప్రథముడిగా విజయం సాధించాడు.1931 లో భారతీయ తంతి తపాలా శాఖవారి యాజమాన్యాన నిర్వహించిన సుపిరియర్ టెలిగ్రాఫ్, వైర్లెస్ ఇంజనీరింగ్ సర్వీస్ పరీక్షకు హాజరయ్యి, భారతదేశం మొత్తం మీద రెండవ స్థానాన్ని పొందాడు.
## ఉద్యోగ జీవితం
1932 లో రైల్వే లో ఉద్యోగంలో చేరాడు. విద్యుచ్చక్తి సరఫరా విభాగంలో అనేక నూతన పథకాలకు రూపకల్పన చేసి ప్రొఫెసర్ వెల్ఫూచే అభినందనలు అందుకున్నాడు. ఆ తర్వాత పి.డబ్ల్యూ.డి.లో చేరాడు. అనతికాలంలోనే తన ప్రతిభాపాటవాలతో అంచెలంచెలుగా ఎదిగాడు.1946 లో తన 38వ యేట అప్పటి హైదరాబాద్ రాష్ట్రం లో ప్రధానమైన ముఖ్య ఇంజనీరుగా నియమించబడ్డాడు. 1952 లో సూపరింటెండ్ ఇంజనీరుగా నియమింపబడి విజయవాడ కు బదిలీపై వచ్చాడు. అదే సంవత్సరం విధి నిర్వహణలో ప్రాణాలు కోల్పోవడం విషాదం.
## విషాదాంతం
1952 లో కృష్ణానదికి వరదలు వచ్చాయి. విజయవాడ వద్ద ఆనకట్ట గోడకు నీరు ఎగబ్రాకి 130 అడుగుల వెడల్పు, 30 అడుగుల లోతుగల గండిపడింది. ఆ గండి వలన నీరు వృధా అయి ప్రాజెక్టు ఆయుకట్టు కింద సాగుచేసే పంటలు ఎండిపోయి రైతులకు తీవ్ర నష్టం వాటిల్లుతుందని భావించాడు. ప్రాణానికన్నా దేశ శ్రేయస్సే ముఖ్యమని భావించి, ఎలాగైనా ఆ గండిని పూడ్పించాలన్న ఉద్దేశంతో, సాయంత్రం వేళ, ప్రమాదకర ప్రయత్నమని తెలిసినప్పటికీ, పట్టువదలక లాంచీలో ప్రయాణమయ్యి నిపుణులైన పనివారికి సలహాలిచ్చి, తిరుగుప్రయాణమయ్యాడు. ఆ చీకటిలో లాంచీ సుడిగండానికి చిక్కి, ఆయన అశువులు బాసాడు. తెలుగువాడైన ఓ గొప్ప ఇంజనీరును తెలుగునేల సెపెంబర్ 9, 1952 న కోల్పోయింది. 
## మూలాలు
* తెలుగు శాస్త్రజ్ఞలు -ఇంజనీర్లు, రచన: వేమూరి రాధాకృష్ణమూర్తి, రవీంద్ర పబ్లిషింగ్ హౌస్, విజయవాడ,1992

వర్గం:తెలుగువారిలో సాంకేతిక నిపుణులు
వర్గం:భారతీయ ఇంజనీర్లు
వర్గం:1910 జననాలు
వర్గం:1952 మరణాలు
వర్గం:శ్రీకాకుళం జిల్లా ఇంజనీర్లు
వర్గం:విధి నిర్వహణలో మరణించినవారు
వర్గం:నీటిలో మునిగి మరణించినవారు
రంధి సోమరాజు

thumb|రంధి సోమరాజు
**రంధి సోమరాజు** ఒక కవి. విశాఖ మాండలికంలో రచనలు చేసి పేరు గడించాడు.

## రచనలు
# ఈమనిషి ఈలోకం (కథల సంపుటి)
# ఉన్నతాశయాలు (కథల సంపుటి)
# గడ్డిపిల్లలు (కథల సంపుటి)
# దేవుడైన మానవుడు (కథల సంపుటి)
# నేనేమిచేశాను (కథల సంపుటి)
# సోమరాజు కథలు (కథల సంపుటి)
# బూర్జువా పెళ్ళికూతురు:నవకవిత
# రోజీ:నవకవిత
# సిన్నమ్మ వొచ్చింది
# బుల్లి బుల్లి సిత్రాలు
# పొద్దు (కవిత)
# ఆదర్శాలు అవరోధాలు (నవల)
# దుఃఖితులు
# ఎదగండి:నవకవిత
# సౌందర్యం - సౌశీల్యం (నవల)
# రసోరాజు
# రతనాల తండ్రి (గేయనాటికలు)
# సీతమ్మ తల్లి (కథల సంపుటి)

## కథలజాబితా

# 'చిన్న'వాళ్లు
# అమరుడు నీలూ
# అర్హత
# ఆ మేడ ఆ మనుషులు
# ఆకసం ఇంత విశాలంగా ఎందుకుంది?
# ఆత్మశాంతి
# ఇద్దరు సుందరాంగులూ ఒకగుమస్తా
# ఈ మనిషి ఈ లోకం
# ఉన్నతాశయాలు
# ఎదగని మనుషులు
# ఓడిపోయిన రామూ
# కట్టం సుకం తెలిసినవాడు
# కన్నెమనసు
# గడ్డి పిల్లలు
# గోరోజనం చిలక
# చిరిగిన బట్టలు నలగని దుస్తులు
# చీకటి పడగ్గది
# డబ్బున్నోళ్లంటే య్యెంతమోజు
# తీరని...
# దాంపత్యంలో అణాపైసలు
# దేవుడి బొజ్జలో పాలుపోసిన అమ్మి
# దేవుడైన మానవుడు 
# ధన దాహమూ
# నియంతృత్వం
# నిష్కృతి
# నువ్వు కాబట్టి
# నేనేమి చేశాను! 
# నోరులేని వాళ్లు
# పద్మవ్యూహం
# పనికిరాని మనిషి
# పరాభవాగ్ని
# పురాణం కబుర్లు
# పేరుకోసం
# పొదుపు
# ప్రయాణంలో...
# ప్రేమార్పణ
# బలహీనులు
# బలే సినిమాలు
# బాధ పడిన గుండె
# బానిస
# భవిష్యత్తుకు ప్రాణం
# మాధవి
# మేధావి
# మోసానికి పొలిమేరలు
# రెండు ఉత్తరాలు
# రేడియోచెప్పిన పొరబాటు
# విమలకూర్చిన ఉక్కుగోడలు 
# విసపుగుండె
# శాంతిశ్రీ
# శ్రీమంతులలో శశి 
# సదివీన సివాసెలం సొగసు
# సాక్షాత్తూ...
# సీటుదొరికింది
# సీతమ్మ తల్లి
# సుకుమారులు
# సృష్టిలో తీయనిది
# హైలేస...హైలేస!

## మూలాలు

వర్గం:1927 జననాలు
వర్గం:తెలుగు రచయితలు
వర్గం:తెలుగు కవులు
అమృతబిందు ఉపనిషత్తు

thumb|వేదవ్యాసుడు
**అమృతబిందు ఉపనిషత్తు** (సంస్కృతం: अमृतबिन्दु उपनिषद), ఐదు బిందు ఉపనిషత్తుల యొక్క అతి ముఖ్యమైనది, అథర్వణవేదము చెందినది. పదం అమృతబిందు అంటే, 'ఒక చుక్క తేనె'. అని అర్థం. స్వామి మాధవానంద పలుకులలో - **అమృతబిందు ఉపనిషత్తు**, మొదటిగా, వస్తువులు కోసం కోరిక ఆకారంలో ఉన్న వాటిమీద తక్కువ భావాన్ని మనస్సును నియంత్రణ చేయడం ద్వారా, విముక్తి ప్రాప్తి అత్యంత ప్రభావవంతమైన మార్గంగా, జ్ఞానం, పరమానందం సంపూర్ణ వ్యక్తి యొక్క పరిపూర్ణత లభిస్తుందని బోధించింది. అప్పుడు, ఇది ఒక సులభమైన పద్ధతిలో ముందుకు అమర్చుతుంది, ఆమోదయోగ్యమైన విధంగా ఆత్మ యొక్క నిజ స్వభావాన్ని, అత్యధిక నిజం యొక్క పరిపూర్ణత ఐక్యతకు దారితీస్తుంది. అందువలన, అన్ని ఉపనిషత్తుల కేంద్ర నేపథ్యం -. **ఉన్నాడు**., జీవుడు, బ్రాహ్మణ ఒక నిత్యం అని, అన్ని ద్వంద్వ (దైవత) వైఖరి వలన, అజ్ఞానం (అవిద్య) గల కారణంగా, కేవలం ఆధ్యారోహణ (అధ్యాసము) అని - ఈ సంక్షిప్తమైన, సంక్షిప్తరచనలు శ్లోకాలు, శక్తివంతంగా తన దృష్టితో స్పష్టమైన పరిపూర్ణతతో వ్యక్తి తెలుసుకుంటాడు.."

**అమృతబిందు ఉపనిషత్తు** మనస్సు బానిసత్వం, విముక్తికి కారణం అని వివరిస్తుంది. వస్తువులు (అర్ధంలో-భౌతిక పదార్థ వస్తువులు) జత కూడిన మనస్సు, బానిసత్వం నకు దారితీస్తుంది. అయితే అది (మనస్సు) పదార్థం వస్తువులు (అర్ధంలో-వస్తువులు) నకు దూరమైంది అయి ఉంటే అది విముక్తి దారితీస్తుంది. అన్ని ఆధ్యాత్మిక కార్యక్రమాలలోనూ, ఆధ్యాత్మిక విభాగాలు, అనేవి మనిషి లోపలి స్వచ్ఛత పొందటానికి సారించబడి ఉంటాయి. మనస్సు యొక్క ప్రశాంతతలో, చివరకు, విముక్తి. మనస్సు దైవత్వం స్థితిలో మునిగి పోయేటట్లు చేసినప్పుడు, అది ధర్మం, చెడ్డతనమునకు మించింది. విముక్తి స్థితిలో ధర్మం, మంచితనము వంటి మానసిక భాగాలు అసంబద్ధంగా మారింది. .

అభ్యాసం ద్వారా ఆలోచనను తరంగాలు క్రియ యోగ వంటి వాటి ద్వారా, మనస్సు ఆలోచనలు జ్ఞానంలోకి, వారి స్పృహ జ్ఞానంలోకి, స్పృహ ఉత్తమమైన చైతన్యానికి వెనక్కి తీసుకోవచ్చు. అంతేకాక మనోమాయ కోశము నుండి వెనక్కి తీసుకోవడం, సూపర్ చైతన్యాన్ని, శాంతి, ఓదార్పు పొందండం,, జీవితంలో ఆనందం అనేవి పదబంధం రెండవ శ్లోకంలో సూచించిన - కరణం మోక్షం ద్వారా పొంద వచ్చును. –

:मन एव मनुष्याणां कारणं बन्धमोक्षयोः |
:बन्धाय विषयासक्तं मुक्तं निर्विषयं स्मृतम् |२|

మనస్సు పట్టు జ్ఞానం వైపుకు దారితీస్తుంది..

అమృతబిందు ఉపనిషత్తు, మిగిలిన నాలుగు బిందు ఉపనిషత్తులు యోగ ఉపనిషత్తులుగా వర్గీకరిస్తారు.

## మూలాలు

వర్గం:ఉపనిషత్తులు
వర్గం:వేదాలు
వర్గం:సంస్కృత పాఠాలు
వర్గం:యోగా
వర్గం:హిందూ మతం తాత్విక భావనలు
వర్గం:ఆస్తికవాదం
వర్గం:ధ్యానం
వర్గం:బౌద్ధ మతము
వర్గం:హిందూ గ్రంథాలు
అలంపూర్ రోడ్ రైల్వే స్టేషను

**అలంపూర్ రోడ్ రైల్వే స్టేషను**మహబూబ్ నగర్ జిల్లాలో గద్వాల నుండి కర్నూల్కు వెళ్ళు మార్గంలో ఈ రైల్వేస్టేషను ఉంటుంది. కర్నూలు నుండి సికింద్రాబాద్ వైపు వెళ్ళు మార్గంలో ఇదే మొదటి స్టేషను. 44 వ జాతీయ రహదారిపై గల అలంపూర్ చౌరస్తా నుండి అలంపూర్కు వెళ్ళు మార్గంలో 5 కిలోమీటర్ల దూరంలో ఈ స్టేషను ఉంటుంది. జోగులాంబ హాల్ట్, కర్నూల్ సిటీ రైల్వే స్టేషనులను ఈ స్టేషను కలుపుతుంది. ఈ స్టేషనుకు అతి సమీప గ్రామం భైరాపూర్. అలంపూర్‌కు ఈ స్టేషనే అతి దగ్గర. కాని స్టేషనుకు రోడ్డు మార్గానికి దూరం ఉండటం, అలంపూర్ రోడ్డు స్టేషను మొత్తం సమీప రాయలసీమ ప్రాంతపు పరిశ్రమల అవసరార్థం దిగుమతి చేసే బొగ్గు డంప్ యార్డ్‌గా మారడం ప్రయాణికులకు అసౌకర్యంగా మారింది. అందుకే ఇక్కడి నుండి ప్రయాణికులు ప్రయాణాలు చేయడం బహు అరుదు. అందుకే అలంపూర్‌కు వచ్చే భక్తుల సౌకర్యార్థం రోడ్డు రహదారికి మరింత దగ్గరగా జోగులాంబ దేవత పేరు మీదుగా జోగులాంబ హాల్ట్ ఏర్పాటు చేశారు. కొత్త స్టేషను ఏర్పడ్డాకా ఈ స్టేషను‌లో రద్దీ మరింతగా తగ్గిపోయింది. ఐనా భైరాపూర్, బస్వాపూర్, ఇమాంపూర్, కాశీపూర్ తదితర సమీప గ్రామాల ప్రజలు స్థానిక ప్రాంతాలకు ఈ స్టేషను నుండి ప్రయాణాలు చేస్తుంటారు. 
## చిత్రమాలిక

File:Alampur road rail station.jpg|అలంపూర్ రోడ్ రైల్వేస్టేషను

File:Alampur Road Rail Station plotform.jpg|అలంపూర్ రోడ్ రైల్వే స్టేషను ప్లాట్ ఫాం


వర్గం:మహబూబ్ నగర్ జిల్లా రైల్వేస్టేషన్లు
ధర్మాన ప్రసాదరావు

**ధర్మాన ప్రసాదరావు** ఆంధ్ర ప్రదేశ్ రాష్ట్రానికి చెందిన రాజకీయ నాయకుడు. అతను శ్రీకాకుళం శాసనసభ నియోజక వర్గానికి చెందిన మాజీ శాసనసభ్యుడు, మాజీ రాష్ట్ర మంత్రి. అతను ఆంధ్ర ప్రదేశ్ విభజన జరగక పూర్వం గల ఆంధ్ర ప్రదేశ్ రాష్ట్రానికి రోడ్లు, భవనాల శాఖ, రెవెన్యూ మంత్రిగా పనిచేశాడు. ఆంధ్ర ప్రదేశ్ లో తాజాగా రెవెన్యూ, స్టాంప్ లు, రిజిస్ట్రేషన్ శాఖల మంత్రిగా నియమితులయ్యారు

## జీవిత విశేషాలు
అతను శ్రీకాకుళం జిల్లా నరసన్నపేట మండలానికి చెందిన మబగాం గ్రామంలో సావిత్రమ్మ, రామలింగంనాయుడు దంపతులకు 1957 మే 21 న జన్మించాడు. అతను భారత జాతీయ కాంగ్రెస్ సభ్యునిగా 1989, 1999, 2004, 2009 అసెంబ్లీ ఎన్నికలలో నరసన్నపేట శాసనసభ నియోజకవర్గం నుండి ఎన్నికయ్యాడు. అతను నేదురుమల్లి జనార్ధనరెడ్డి, కోట్ల విజయభాస్కరరెడ్డి మంత్రివర్గాలలో చేనేత,జౌళిశాఖ, క్రీడలు, చిన్నతరహా నీటిపారుదలం మైనరు ఫోర్టుల శాఖలకు మంత్రిగా తన సేవలనందించాడు. అతను వై.యస్. రాజశేఖరరెడ్డి మంత్రివర్గంలో రెవెన్యూ మంత్రిగా పనిచేసాడు.

అతను 1981లో మబగాం గ్రామ సర్పంచ్‌గా, 1982లో బ్లాక్ యువజన కాంగ్రెస్ అధ్యక్షునిగా, 1987లో పోలాకి మండల తొలి అద్యక్షునిగా, జిల్లా యువజన కాంగ్రెస్ అధ్యక్షునిగా పనిచేసాడు. 1994లో ఎ.ఐ.సి.సి సభ్యునిగా, 2001లో ప్రదేశ్ కాంగ్రెస్ కమిటీ ప్రధాన కార్యదర్శిగా తన సేవలనందించాడు.

## అవినీతి ఆరోపణలు
అతను ఆంధ్ర ప్రదేశ్ రెవెన్యూ మంత్రిగా ఉన్నప్పుడు వాన్ పిక్ భూముల కేటాయింపులో కోట్లాది రూపాయలు దోచుకున్నారని ఆరోపించబడ్డాడు. వాన్ పిక్ వ్యవహారంపై సెంట్రల్ బ్యూరో ఆఫ్ ఇన్వెస్టిగేషన్ (సిబిఐ) నాంపల్లి ప్రత్యేక కోర్టులో ఛార్జీషీటు దాఖలు చేసింది. ఈ ఛార్జీషీటులో మంత్రి ధర్మాన ప్రసాద రావు పేరును కూడా సిబిఐ పేర్కొంది. దీంతో ధర్మాన తన మంత్రి పదవికి రాజీనామా చేశాడు. తన రాజీనామా లేఖను ముఖ్యమంత్రి కిరణ్ కుమార్ రెడ్డికి సమర్పించాడు. సమైక్యాంధ్రకు మద్ధతుగా రాజీనామా చేసినట్లు ధర్మాన తెలిపాడు.

2013లో అతను యువజన శ్రామిక రైతు కాంగ్రెస్ పార్టీ లోకి చేరాడు. అతను వై ఎస్ ఆర్ కాంగ్రెస్ పార్టీ రాష్ట్ర ప్రధాన కార్యదర్శిగా తన సేవలనందిస్తున్నాడు. ఆయన వైఎస్సార్‌సీపీ స్టేట్‌ జనరల్‌ సెక్రటరీగా, పార్టీ రీజనల్‌ కో ఆర్డినేటర్‌గా, శ్రీకాకుళం నియోజకవర్గ సమన్వయకర్తగా, తూర్పుగోదావరి జిల్లా ఇన్‌చార్జిగా, అధికార ప్రతినిధిగా వివిధ హోదాల్లో పనిచేసి 2019లో వైఎస్సార్‌సీపీ తరఫున ఎమ్మెల్యేగా గెలిచి 2022 ఏప్రిల్ 11న వైఎస్‌ జగన్‌మోహన్‌రెడ్డి మంత్రివర్గంలో రెవెన్యూ రిజిస్ట్రేషన్‌ అండ్‌ స్టాంప్స్‌ మంత్రిగా ప్రమాణస్వీకారం చేశాడు.

## మూలాలు

## ఇతర లింకులు
* Profile on AP State Government website
* Assets declaration (2009)

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:పార్టీలు ఫిరాయించిన రాజకీయ నాయకులు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2019)
గోపాల గోపాల

**గోపాల గోపాల** వెంకటేష్, పవన్ కళ్యాణ్ కలిసి నటించిన తెలుగు చిత్రం. ఈ సినిమా సురేష్ ప్రొడక్షన్స్, నార్త్ స్టార్ ఎంటర్టైన్మెంట్స్ ప్రెవేట్ లిమిటెడ్ బ్యానర్ల పై దగ్గుబాటి సురేష్ బాబు, శరత్ మరార్ సంయుక్తంగా నిర్మించారు. కిషోర్ కుమార్ పార్థాసాని (డాలి) దర్శకుదు. ఇతర సహాయక పాత్రల్లో శ్రియ శరణ్, మిథున్ చక్రవర్తి, కృష్ణుడు, ఆశిష్ విద్యార్థి, మురళీ శర్మ, పోసాని కృష్ణ మురళి నటించారు. జయనన్ విన్సెంట్ సినిమాటోగ్రఫీ, గౌతం రాజు ఎడిటింగ్ నిర్వహించారు.అనూప్ రూబెన్స్ సంగీతాన్ని అందించారు.
ఈ చిత్రం 2012 లో విడుదల అయిన హిందీ చిత్రం ఓహ్ మై గాడ్! (OMG) కి రీమేక్ గా తెరకెక్కింది. ఈ సినిమా ప్రధానంగా హైదరాబాదులో, కొన్ని భాగాలు విశాఖపట్నం, వారణాసిలో చిత్రీకరించబడ్డాయి. 2014 జూన్ 9 న ప్రారంభమైంది, సంక్రాంతికి విడుదలగా 2015 జనవరి 10 న ప్రపంచవ్యాప్తంగా విడుదలైంది. విమర్శకుల నుండి సానుకూల సమీక్షలను పొందినది.

## కథ
నాస్తికుడైన గోపాల్రావు (వెంకటేష్‌) మోసపూరిత మాటలు చెప్పి దేవుడి విగ్రహాలు అమ్ముకుని భక్తుల నమ్మకాన్ని సొమ్ము చేసుకుంటుంటాడు. ఒకానొక సందర్భంలో దేవుడి ఉనికినే ప్రశ్నిస్తూ ఒక భక్త కూటమిని చెదరగొట్టి వారి భక్తిని అపహాస్యం చేస్తాడు. అదే రోజు రాత్రి సంభవించిన భూకంపంలో తన దుకాణం ఒక్కటే నేలమట్టమై ఎనభై లక్షల అప్పుతో నడి వీధికి వచ్చేస్తాడు. బీమా మొత్తం చెల్లించడానికి కూడా బీమా సంస్థ అంగీకరించదు. 'దేవుడి చర్య' వల్ల జరిగిన నష్టం బీమాలో కవర్‌ అవదని అంటే... తనకి జరిగిన నష్టాన్ని దేవుడే భర్తీ చేయాలని కోర్టుకి వెళతాడు. దేవుడి మిషన్లు నడిపే సంస్థలకి, దేవాలయాలకి, ట్రస్టులకి అన్నిటికీ సమన్లు పంపిస్తాడు. గోపాల్రావు వాదనలో న్యాయం ఉందని అతని కేసుని కోర్టు స్వీకరిస్తుంది. అయితే భక్తులు గోపాల్రావుపై పగబట్టి అతడిని చంపాలని చూస్తారు. అప్పుడు భగవంతుడే మనిషి రూపంలో (పవన్‌కళ్యాణ్‌) వచ్చి గోపాల్రావుని కాపాడి, అతడికి దిశా నిర్దేశం చేస్తాడు.

## తారాగణం

*వెంకటేష్ ..... గోపాలరావు
*పవన్ కళ్యాణ్ ..... కృష్ణ
*శ్రియ సరన్ ..... మీనాక్షి
*మిథున్ చక్రవర్తి ..... లీలాధర స్వామి
*పోసాని కృష్ణ మురళి ..... సిద్దేస్వర్ మహారాజ్
*దీక్ష పంత్ ..... గోపికా మాతా
*ఆశిష్ విద్యార్థి ..... శంకర్ నారాయణ
*కృష్ణుడు ..... ఒత్తు
*మురళీ శర్మ ..... అక్బర్ భాయ్
*రంగనాథ్ ..... జడ్జ్
*రఘు బాబు ..... బీమా సంస్థ అధికారి
*వెన్నెల కిషోర్ ..... బీమా సంస్థ అధికారిక
*మధు శాలిని ..... టీవీ రిపోర్టర్
*అనిశా ఆంబ్రోస్ ..... ఒక పాత్రికేయుడు
*రాళ్ళపల్లి ..... రావు యొక్క దాయాది తండ్రి
*పృధ్విరాజ్ ..... న్యాయవాది
* రామచంద్ర

## మూలాలు

వర్గం:2015 తెలుగు సినిమాలు
క్రిస్టొఫర్ నొలన్

**క్రిస్టోఫర్ నొలన్ ** (ఆంగ్లం: **Christopher nolan **) బ్రిటన్, అమెరికాకు చెందిన ప్రముఖ చిత్ర దర్శకుడు, స్క్రీన్ ప్లే రచయిత,, నిర్మాత. నొలన్ దర్శకత్వం వహించిన పలు చిత్రాలు హాలివుడ్లో భారీ వసూళ్ళతొ పాటు విమర్శకుల ప్రశంసలు పొందాయి. ఇతను తరచూ తన సొదరుడు అయిన జానథన్ నొలన్తో కలిసి చిత్రాలు నిర్మిస్తుంటాడు. నొలన్ దర్శకత్వం వహించిన తొలి 8 చిత్రాలు $3.5 బిలియన్ డాలర్ల కంటే ఎక్కువ ఆర్జించాయి. నొలన్ సిన్ కాపి అను చిత్రనిర్మాణ సంస్థను స్థాపించారు. నొలన్ వర్ణ అంధత్వం (ఎరుపు, ఆకుపఛ్ఛ) కలిగి యున్నాడు. తన తాజా చిత్రం ఇంటర్ స్టెల్లర్ బాక్సాఫీస్ వద్ద వనూళ్ళతొ పాటు సినీ విమర్శకలు, శాస్త్రవేత్తల ప్రశంసలు పొందింది.
నొలన్ తన విద్యాబ్యాసం 	Haileybury and Imperial Service College,, యూనివర్సిటి కాలేజి లండన్ లో పూర్తి చేసాడు. నొలన్ తన చిత్రాలలో ఎక్కువగా కంప్యూటర్ ద్వారా రుపొందించిన ఎఫెక్ట్స్ ను వాడడానికి ఇష్టపడడు. 
## నొలన్ చిత్రాలు

### లఘు చిత్రాలు

## మూలాలు

## బయటి లంకెలు
*http://www.deadline.com/2012/07/chris-nolan-receives-rare-hollywood-honor/
*http://www.film.com/features/story/interview-christopher-nolan-talks-inception/39220341 
*http://motion.kodak.com/motion/Publications/On_Film_Interviews/nolan(2).htm 

వర్గం:1970 జననాలు
వర్గం:హాలీవుడ్ నటులు
వర్గం:జీవిస్తున్న ప్రజలు
వర్గం:హాలీవుడ్ సినిమాలు
అంత్యేష్ఠి

సనాతన ధర్మం ప్రకారం మనిషి యొక్క ఆఖరి యజ్ఞం అంత్యేష్ఠి సంస్కారం. ఇష్ఠి అనగా యజ్ఞం. మనిషి చనిపొయిన తర్వాత చేసే అంత్యక్రియలను కూడా ఒక యజ్ఞంలా పరిగణిస్తుంది హిందూ ధర్మం. ఈ ప్రక్రియ ఎలా నడుస్తుందన్నది వివిధ హిందూ శాఖలు, కులాలను బట్టి ఉంటుంది. సాధారణంగా అనుసరించే పద్ధతి... చనిపోయిన మనిషి భౌతిక కాయాన్ని కాల్చి (అగ్ని సంస్కారం చేసి), ఆ అస్తికలు, చితా భస్మాన్ని పవిత్ర నదులలో కలపడం.

## చరిత్ర

### దశలు

### కార్యక్రమము

#### శరీరం యొక్క తయారీ

#### శ్మశానం

#### మినహాయింపులు

## దక్షిణ భారత బ్రాహ్మణ అంత్యక్రియలు

### శరీరం యొక్క తయారీ

### అంతిమయాత్ర

### శ్మశానం

#### మానవ దహనం

#### విద్యుత్తు దహనం

### ముంబై

### నిత్య విధి

### మాస్యం లేదా మాసికం

### ప్రత్యేక ఆహార సమర్పణలు

### ఆబ్దీకము

## న్యాయసమ్మతం

### యునైటెడ్ కింగ్డమ్

## ఇవి కూడా చూడండి
* అంత్యసంస్కారం
* పితృపక్షం
* శ్రాద్ధం
* రాజ్ ఘాట్

## మూలాలు

వర్గం:సంస్కారములు
వర్గం:హిందూ మతం ఆచారాలు మరణం
అభినవ కాళిదాసు

thumb|అభినవ కాళిదాసు
ప్రద్ధభాగవత చంపువు రచించిన కవి

ఇతని ఇంటిపేరు **వల్లాల** వారనిమత్రము ఈ చంపువునకు టీక ఇచ్చిన మోక్షగుండం అక్కయ్యసూరి తెలిపియున్నాడు. అతనికి ఇతని అసలుపేరు తెలియలేదు. కాని ఇతనికి **అభినవ కాళిదాసు** బిరుదు ఉంది. ఈకవికూడా తన చంపువు తుదన అభినవకాళిదాసు అని వ్రాసుకున్నాడు. ఇతనికీ బిరుదు తెచ్చిన 6అశ్వాసముల ఈ చంపు ఆంధ్రదేశమున పఠనపాఠ్యవ్యవహారమ్ందెక్కువగా వ్యాపించియుండెడిది. ఈకవి సా.శ. 1100 ప్రాంతము వాడు. ఇతడు రచించిన అభినవభారతచంపువు, కలివిడంబనము, భగవత్పాదసప్తతి అనెడి రచనలు దేశమున ఖ్యాతి గాంచలేదు.

 గోపాలశాస్త్రి

మరియొక భాగవతపుచంపువు రచించిన మరియొక అభినవకాళిదాసు గోపాలశాస్త్రి. ఇతని కాలముసరిగ తెలియదు. ఉదయార్పళయము జమీందారు ఆస్థానమునున్నవాడు. ఇతని ఈకృతి ఇపుడు దక్షిణదేశములో కూడా వాడుకలో నున్నట్లు తెలియదుకాని, ఇతడు స్వకాలమున నిరంకుసుడై సరసులు కాని స్వకాలరాజులను ధిక్కరించినవాడని మాత్రము ఈతని చాటువులు కొన్ని చెప్పు చున్నవి. అందలి ఇదొకటి. ఇందితని ఆదరించిన రంగరాజుస్తుతి కూడా గోచరించును.

 " అజ్ఞానా మవనీభుజా మహరహ 
    స్స్వర్ణాభిషేకా దపి
   జ్ఞాతు శ్శ్రీ యునరంగభూబలరిపోః
    శ్లాఘైన సమ్మాననా,
   సారాసార వివేకశూన్యతరుణీ
    సంభోగసాంరాజ్యతః
   సారజ్ఞందుముఖీనిలోకనసము
    త్కంతైవ యూనాం ముదే"

 కవికుంజురుని గురువు

అసలుపేరు తెలియని మరియొక అభినవకాళిదాసు కవికుంజురుని గురువు. ఈ కవికుంజురుడు భోజప్రబంధమువంటి రాజశేఖరచరిత్ర అను కృతి నిర్మించెను. విద్యానగరపాలకుడైన ఈ రాజశేఖరుని సభలో చోళదేశమునుండి వచ్చిన ధుర్జయుడనువాడు ప్రధాన కవి యట. అతని ఇతని గురువైన నవీనకాళిదాసు ఓడించి అవమానించాడాట. ఈ కవికుంజర సంజ్ఞ కూడా బిరుదుగానే కనబడుతున్నది. ఈకృతిలోని విషయము పరదేశీ విద్వాంసులను రాజసభలో చేరనీయని చోళ దేశ విద్వాంసు అవమానించుట, రాజశేఖరుని సత్కారములను నవీన కాళిదాసాదులు పొందుట. ఈనవీన కాళిదాసు కృతులేవీ కనబడలేదు. 
 
 నృసింహకవి

మరియొక అభినవకాళిదాసు నృసింహకవి. ఇతని ఇంటిపేరు తెలియదు. ఇతడు శివరామకవిపుత్రుడు. ఆలూరు తిరుమలకవిమిత్రుడు. చంద్రకళాపరిణయమను సంస్కృత నాటాకమును, హాలాస్యమహత్యమను తెలుగు వచనకావ్యమును నిర్మించిన ఈ తిరుమలకవి అభినవభూతి బిరుదాంకితుడు. సమవయస్కులును, ఆంధ్రులు నైన వీరిద్దరును మైసూరు సంస్థానమును ఆశ్రయించి గౌరవము పొందినారని తెలుస్తున్నది. ఈ నృసింహకవి నంజయశోభూషణ మనెడి 7 అశ్వాసముల కృతి రచించెను. బరోడా సంస్థానము వారి దీనిని ప్రచురించిరి. ఈకృతి నాయకుడైన నంజరాజు మైసూరు సంస్థాన ప్రధాన సేనానాయకుడై సా.శ. 1750 ప్రాంతమున వన్నెకెక్కినాడు. కావున ఈ కవి కూడా ఇదే కాలమువాడవచ్చును.

 శృంగారకోశబభాణమును రచించిన కవి

అసలుపేరు తెలియని మరియొక అభినవకాళిదాసు ఈ శృంగారకోశబభాణమును రచించిన కవి. విద్యారణ్యమాధవాచార్యులకంటె వేరైన మాధవడని సంక్షేపశంకర జయము రచించెను.

 యక్షోల్లాసమును రచించిన ఆంధ్రదేశకవి శిష్టు కృష్ణమూర్తిశాస్త్రి.

క్రీ, శ. 1790లో జన్మించిన ఈ విద్వత్కవి 1870 ప్రాంతమున స్వర్గస్తులయ్యిర్తి. కాకినాడకు దగ్గరగా నున్న్న గొల్లపాల్ము ఇతని జన్మస్థలము. ఆనాటి పిఠాపురరాజుల సత్కారము లొందిన ఇతడు వేదశాస్త్రపారీణుడు, సంగీతనిధి. ఇతనికి అభినవకాళిదాసు అని బిరుదు ఉంది.

వర్గం:తెలుగు కవులు
నాగపంచమి (అయోమయ నివృత్తి)

* నాగపంచమి - 1956 లో విడుదలైన సినిమా
* నాగపంచమి  -  హిందువుల పండుగ
స్వతంత్ర 2014

**స్వతంత్ర 2014** (ఆంగ్లంలో ఫ్రీ సాఫ్ట్వేర్ కి సమానంగా ఫ్రీ అనే పదానికి భారత పదం) అనేది ఇంటర్నేషనల్ సెంటర్ ఫర్ ఫ్రీ అండ్ ఓపెన్ సోర్స్ సాఫ్ట్వేర్ (ఐసిఎఫ్ ఎస్ ఎస్) అనేది కేరళ ప్రభుత్వం ఆధ్వర్యంలో స్వతంత్ర సంస్థ నిర్వహించిన ఐదో అంతర్జాతీయ ఫ్రీ సాఫ్ట్వేర్ విషయంపై చర్చకోసం ఏర్పాటు చేసిన వ్యక్తుల సమావేశం.2014 డిసెంబరు 18 -20 తేదీల్లో కేరళ (ఇండియా)లోని తిరువనంతపురంలో నిర్వహించారు. కాంఫరెంసును సమర్థించిన సంస్థల్లో ఫ్రీ సాఫ్ట్వేర్ ఫౌండేషన్ ఆఫ్ ఇండియా, సెంటర్ ఫర్ ఇంటర్నెట్ అండ్ సొసైటీ (ఇండియా), సాఫ్ట్వేర్ ఫ్రీడం లా సెంటర్ (ఇండియా), స్వతంత్ర మలయాళం కంప్యూటింగ్ వంటివి ఉన్నాయి. 

## విశేషాలు

ఐ.సి.ఎఫ్.ఒ.ఎస్.ఎస్. డైరెక్టర్ సతీష్ బాబు ప్రకారం ఫ్రీ సాఫ్ట్వేర్ ప్రొప్రయిటరీ సాఫ్ట్వేర్ కన్నా స్వేచ్ఛను ప్రసాదించేందుకు శక్తి వున్న, బలమైన, నమ్మకమైన ప్రత్యామ్నాయం, దానికి అదనపు ఆర్థిక ప్రయోజనాలు కూడా ఉన్నాయి. ఫ్రీ సాఫ్ట్వేర్ పబ్లిక్ ప్రైవేట్ సంస్థలకు చెందిన విద్య, కళలు, సంస్కృతి రంగాల్లో ప్రయోజనం కలిగిస్తుంది.
## ఈవెంట్

"ఫ్రీ వరల్డ్ కి ఫ్రీ సాఫ్ట్వేర్" అనేది ఈవెంట్ యొక్క థీం.  200 దాకా డెలిగేట్స్ కార్యక్రమానికి హాజరయ్యారు. ఫ్రీ సాఫ్ట్వేర్ ఉద్యమం పితామహుడు రిచర్డ్ స్టాల్‌మన్ ప్రారంభ ప్రసంగాన్ని చేశారు.ఉచిత సాఫ్ట్‌వేర్ ఉద్యమ వ్యవస్థాపకుడు రిచర్డ్ స్టాల్‌మన్,తన ప్రారంభ ప్రసంగంలో "ఈ సాఫ్ట్‌వేర్ ఒకరి గుర్తింపు భద్రతకు రాజీ పడకుండా ప్రాప్యతను ప్రారంభించాలని అభిప్రాయపడ్డారు. వీధుల్లో ఏర్పాటు చేసిన కెమెరాలు ప్రజల గోప్యతకు ముప్పు అని కూడా ఆయన చెప్పారు.
## మూలాలు

## బయటి లింకులు

* 

వర్గం:సమావేశాలు
వన్ ఫ్ల్యూ ఓవర్ ద కుకూస్ నెస్ట్

వన్ ఫ్ల్యూ ఓవర్ ద కుకూస్ నెస్ట్ఆంగ్లం: One flew over the cokoos nest. 1975 అనే అమెరికన్ డ్రామా చిత్రాన్ని మైలొస్ ఫొర్మన్ దర్శకత్వం వహించారు. ఈ చిత్రం కెన్ కెస్సీ రచించిన అదే పేరు ( వన్ ఫ్ల్యూ ఓవర్ ద కుకూస్ నెస్ట్) గల నవల ఆధారంగా నిర్మ్ంచారు. ఈ చిత్రం లొ కథానాయకుడిగా ప్రఖ్యాత అమెరికన్ నటుడు జాక్ నికల్సన్ నటించారు. ఇతర తారాగణం లూయిస్ ఫిషర్, విలియం రెడ్ ఫీల్డ్, బ్రాడ్ డొరిఫ్, డాన్ని డి వీటొ, క్రిస్టొఫర్ లాయిడ్ ఇతరులు నటించారు. ఈ చిత్రంఆస్కార్ అయిదు ముఖ్య విభాగాలు అయిన ఉత్తమ చిత్రం, ఉత్తమ నటుడు, ఉత్తమ నటి, ఉత్తమ దర్శకుడు, ఉత్తమ కథారచన విభాగాలలొ గెలుపొందిన రెండొ చిత్రం. మెదటిది ఇట్ హాపెండ్ వన్ నైట్. మూడొ చిత్రం సైలెన్ స్ ఆఫ్ ద లాంబ్స్ ఈ చిత్రం ఒరెగాన్ అను అమెరికా రాష్ట్రంలొ సాలెం లొ చిత్రీకరించారు.
ఈ చిత్రం AFI's 100 Years... 100 Movies లొ 20వ ఉత్తమ చిత్రంగా నిలిచింది.

వర్గం:అమెరికన్ సినిమాలు
ధారా రామనాథశాస్త్రి

**ధారా రామనాథశాస్త్రి** (జూన్ 11, 1932 - ఆగస్టు 7, 2016) నాట్యావధానిగా సుప్రసిద్ధుడు. 
## బాల్యం, చదువు
ఇతడు సంప్రదాయక వైదిక కుటుంబంలో జన్మించాడు. ఇతడు 1932, జూన్ 11న ఒంగోలులో సత్యవతమ్మ, వెంకటేశ్వరశాస్త్రి దంపతులకు జన్మించాడు. ఇతని తాత ధారా వెంకట సుబ్బయ్య, తండ్రి వెంకటేశ్వరశాస్త్రి ఇరువురూ నాటకాలలో వేషాలు వేసినవారే. చిన్నప్పటి నుండే నాటకాలు, బుర్రకథలు చూసి ప్రభావితుడయ్యాడు. చీరాల, తెనాలిలలో ప్రాథమిక విద్య పూర్తి చేశాడు. 1947-49 మధ్యకాలంలో గుంటూరు హిందూ కళాశాలలో ఇంటర్మీడియట్ చదువుకున్నాడు. తరువాత బి.ఏ. చదివాడు. మద్రాసు యూనివర్శిటీలో ఎం.ఏ. పూర్తిచేశాడు. 1970లో ఆంధ్ర విశ్వవిద్యాలయం నుండి కె.వి.ఆర్.నరసింహం పర్యవేక్షణలో తెలుగులో కృష్ణకథ అనే అంశం మీద పరిశోధించి పి.హెచ్.డి సాధించాడు.

## మరణం
నాట్యావధాన కళాస్రష్ట, బహుముఖ ప్రజ్ఞాశాలి, ప్రముఖ సాహిత్యవేత్త డాక్టర్‌ ధారా రామనాధ శాస్త్రి (85) శనివారం ఆగస్టు 7, 2016 స్థానిక మామిడిపాలెంలోని తన స్వగృహంలో కన్నుమూశారు.

## ఉద్యోగం, కుటుంబం
1953లో ఒంగోలులోని సి.ఎస్.ఆర్.శర్మ కాలేజీలో అధ్యాపకుడిగా చేరి 1995 జూన్ నెల వరకు పనిచేశాడు. ఈ నాలుగు దశాబ్దాలలో ఎందరో శిష్యులను తయారు చేశాడు. ఇతని భార్య పేరు సావిత్రి. ఇతనికి ఆరుగురు కుమార్తెలు, ఒక కుమారుడు ఉన్నారు.

## నాట్యావధానిగా
నాట్యావధానము అనే నూతన ప్రక్రియను ఇతడు ప్రారంభించాడు. పృచ్ఛకులు సాంఘిక, చారిత్మిక, ఆధ్యాత్మిక, పౌరాణిక అంశాలలో ఏదైనా ఒక సన్నివేశం చెబితే అప్పటికప్పుడు పది నిమిషాలలో ఆ సన్నివేశానికి తగిన ఆహార్యంతో పాత్రోచితంగా నటించడం ఈ అవధానంలో భాగం. అంటే నాట్యావధాని నటుడు, రచయిత, దర్శకుడు, మేకప్‌మేన్ ఈ నలుగురి పని ఒక్కడే చేయగలగాలి. నటన, సాహిత్య సంపద, ఆశుధోరణి తోపాటు ఆ పాత్రలో పరకాయప్రవేశం చేయగలగాలి. ఈ నాట్యావధానాన్ని మొదట 1953లో ఒంగోలులో ప్రారంభించి సుమారు 500కు పైగా ప్రదర్శనలిచ్చి ఎందరో ప్రముఖులను మెప్పించగలిగాడు. ఈతని నాట్యావధానాన్ని ప్రశంసించిన వారిలో పుట్టపర్తి సత్యసాయిబాబా, కంచి పీఠాధిపతి జయేంద్ర సరస్వతి, పండిట్ రవిశంకర్, ఎ.ఎస్.రామన్, హరీంద్రనాథ్ చటోపాధ్యాయ, పృథ్వీరాజ్ కపూర్, బలరాజ్‌ సహానీ, భారత రాష్ట్రపతి వి.వి.గిరి, ఎన్.టి.రామారావు మొదలైనవారు అనేకులు ఉన్నారు.

## రచయితగా
ఇతడు కేవలం నాట్యావధానంతోనే సరిపెట్టకుండా రచనలు కూడా చేశాడు. ఇతని రచనలు:
# విశ్వవీణ (నృత్యనాటిక)
# అస్పృశ్యులు (నృత్యనాటిక)
# రత్నగర్భ (నృత్యనాటిక)
# కోటిదీపాలు (నృత్యనాటిక)
# తపోభంగం (నృత్యనాటిక)
# ముక్తసస్య
# కృష్ణలహరి
# రామలహరి (రెండు భాగాలు)
# కాహళి
# పద్మకోశము
# వరివాస్య
# స్మృతిపీఠం
# తెలుగులో కృష్ణకథ
# భారత కథాలహరి
# ఉదయభాను (బాలసాహిత్యం, కథలసంపుటి)
# పృథ్వీపతి (నాటకం)
# ధర్మత్రివేణి (నాటకం)
# మహాదాత (నాటకం)
# కంచుగోడలు (నాటకం)
# నారాయణం (నాటకం)
# రామగుప్త (నాటకం)
# సంభవామి యుగేయుగే (నాటకం)
# కృష్ణ (నవల)
# కృష్ణమాచార్య కృపానందలహరి
# నాట్యావధాన స్మృతిపీఠం
# నాట్యావధానం లక్ష్య-లక్షణ సమన్వయం
# యోగవాసిష్ట కథాలహరి
# రసలోకంలో తూర్పుపడమరలు
# నాట్యప్రగతి

## పురస్కారాలు
* పొట్టిశ్రీరాములు తెలుగు విశ్వవిద్యాలయం వారి ప్రతిభా పురస్కారం
* బళ్ళారి రాఘవ అవార్డు
* అనంత లక్ష్మీకాంత సాహితీపురస్కారం
* రామరాజభూషణ సాహిత్యపరిషత్ పురస్కారం
* పల్లె పూర్ణప్రజ్ఞాచార్యుల సాహితీ పురస్కారం
* పెద్దిబొట్ల బ్రహ్మయ్య స్మారక సాహితీ పురస్కారం
* అ.జో.వి.భో. ప్రతిభామూర్తి జీవితకాల సాధన పురస్కారం
* విజయవాడలో కనకాభిషేకం
* సనాతన ధర్మ ట్రస్ట్ వారి ప్రతిభాపురస్కారం
## బిరుదము
* నాట్యావధాన విధాత

## మూలాలు

వర్గం:తెలుగు రచయితలు
వర్గం:1932 జననాలు
వర్గం:2016 మరణాలు
వర్గం:అవధానులు
మేడసాని మోహన్

మేడసాని మోహన్ (జ.1955 ఏప్రిల్ 19) ప్రముఖ అవధాని. సుమారు 600 పైగా అష్టావధానాలు చేశాడు. సహస్రావధానం, పంచ సహస్రావధానం కూడా చేసిన ఘనత ఇతనిది. ప్రస్తుతం అతను తిరుమల తిరుపతి దేవస్థానం నిర్వహించే అన్నమాచార్య ప్రాజెక్టుకు డైరెక్టరుగా వ్యవహరిస్తున్నాడు. అతని స్వస్థలం చిత్తూరు జిల్లా, చంద్రగిరి మండలం, నడింపల్లి గ్రామం. తల్లిదండ్రులు అయ్యన్న నాయుడు, లక్ష్మమ్మ. ఎనిమిదో తరగతి నుంచే అతనికి తెలుగు, సంస్క్రత సాహిత్యం మీద ఆసక్తి కలిగింది. శివానంద మౌని అనే అవధూత ద్వారా ఆధ్యాత్మిక జ్ఞానాన్ని పొందాడు. విద్యార్థి దశ నుంచి యోగా సాధన చేసి జ్ఞాపకశక్తిని మెరుగు పరుచుకున్నాడు. పదిహేనేళ్ళ వయసులో అవధానం చేసి పండితులచే ప్రశంసలందుకున్నాడు. 1978 లో శ్రీ వేంకటేశ్వర విశ్వవిద్యాలయం నుంచి తెలుగులో ఎం.ఏ పట్టా అందుకున్నారు. తరువాత మద్రాసు విశ్వవిద్యాలయం నుంచి అన్నమాచార్య కీర్తనలపై పరిశోధన చేసి పీ.హెచ్.డీ పట్టా పొందాడు.  
## పదవులు
తి.తి.దే నిర్వహిస్తున్న అన్నమాచార్య ప్రాజెక్టు, ఆళ్వార్ దివ్య ప్రబంధం ప్రాజెక్టు, శ్రీమద్భగవద్గీత ప్రాజెక్టులకు డైరెక్టరుగా వ్యవహరిస్తున్నాడు. అహోబిలం మఠం ఆస్థాన పండితునిగా వ్యవహరిస్తున్నాడు. 

## బిరుదులు

## మూలాలు


వర్గం:తెలుగు కవులు
వర్గం:1955 జననాలు
వర్గం:చిత్తూరు జిల్లా అవధానులు
ఆకాశవాణి మాసపత్రిక

**[[ఆకాశవాణి]]** 1912 సంవత్సరం ప్రారంభించబడిన తెలుగు మాసపత్రిక.

దీని మొదటి సంచిక సెప్టెంబరు నెలలో విడుదలైనది. అయ్యగారి బాపిరాజు, సూరంపూడి సత్యనారాయణమూర్తి ఈ పత్రికాధిపతులు.

## మొదటి సంచిక విశేషాలు
1. ప్రభుత్వ జిరాయితీలు & రిమిషన్.

2. మానవ జీవితము.

3. కవిత.

4. చంద్రసేన విజయము. (చక్కని కథ)

5. రాజపుత్ర విజయము. (నాటకము)

6. మయూర సింహాసనము. (నవల)

7. ద్రౌపది.

8. న్యాయవాది విలాసము (ప్రహసనము) 

## మూలాలు

* 

వర్గం:తెలుగు మాసపత్రికలు
వర్గం:1912 స్థాపితాలు
తెలుగు జాలపత్రికల జాబితా

తెలుగులో అంతర్జాలం ప్రారంభమైననాటి నుంచి పలు జాలపత్రికలు ప్రారంభమయ్యాయి. అంతర్జాలంలో వెలువడుతున్న తెలుగు జాలపత్రికల జాబితా ఇది:

వర్గం:తెలుగు పత్రికలు
వర్గం:జాబితాలు
లినక్స్ జర్నల్

***లినక్స్ జర్నల్*** అనేది బెల్ టౌన్ మీడియాచే ప్రతీ నెలా విడుదలచేయబడే ఒక సాంకేతిక మాసపత్రిక. ఇందులో ప్రత్యేకంగా లినక్స్కు సంబంధించిన విషయాలను, సమాచారాన్ని ఓపెన్​సోర్స్ ఔత్సాహికుల కోసం అందిస్తుంది.

## చరిత్ర
లినక్స్ కెర్నలు, లినక్స్ ఆధారిత నిర్వాహక వ్యవస్థల గురించి మొట్టమొదటిసారిగా ప్రచురించిన మాసపత్రిక లినక్స్ జర్నల్. తొలి సంపుటి 1994 మార్చిలో ఫిల్ హ్యూస్, బాబ్ యంగ్ (రెడ్ హ్యాట్ సహవ్యవస్థాపకుడు) లచే ప్రచురించబడింది. ఈ సంచికలో లినక్స్ కెర్నల్ సృష్టికర్త అయిన లినస్ టోర్వాల్డ్స్ తో ముఖాముఖి ప్రత్యేకంగా పేర్కొనబడింది.
## ప్రచురించే విషయాలు
లినక్స్ అభివృద్ధికి సంబంధించిన అన్ని స్థాయిలను, లినక్స్ ఉపయోగించడం, అందులో పనిచేసే సాఫ్ట్​వేర్ పైనా లినక్స్ జర్నల్ వ్యాసాలను ప్రచురిస్తుంది, ఇందులో పరికరాల డ్రైవర్లను వ్రాయడం దగ్గర నుండి గింప్ తో ఛాయాచిత్రాలను సవరించడం వరకూ ప్రతీది ఉంటుంది. చేయడం ఎలా, ట్యుటోరియల్స్ (ఉపశిక్షణల) మాత్రమే కాకుండా, ప్రతీసంచికలోనూ లినక్స్ ఉత్పత్తుల యొక్క సమీక్షలు, చిట్కాలు, విపణి విశ్లేషణలు వంటివి కూడా ఉంటాయి.

## ఇవి కూడా చూడండి
* ఓపెన్ సోర్స్ ఫర్ యు
* లినక్స్ ఫార్మేట్

వర్గం:లినక్స్ మాసపత్రికలు
వర్గం:కంప్యూటరు పత్రికలు
ఆనందవాణి

**ఆనందవాణి** వారపత్రిక ప్రతి ఆదివారం మద్రాసు నుండి వెలువడేది. ఉప్పులూరి కాళిదాసు ఈ పత్రికకు సంపాదకుడు, ప్రచురణకర్త. ఆండ్ర శేషగిరిరావు, ముద్దా విశ్వనాథంలు ఈ పత్రికకు అసోసియేట్ ఎడిటర్లుగా పనిచేశారు.శ్రీశ్రీ,ఆరుద్ర,రావి కొండలరావు వంటివారు ఈ పత్రికలో సబ్‌ఎడిటర్లుగా పనిచేశారు. 1934లో తొలి సంచిక వెలువడింది. వారం వారం తెనుగువారికి అన్నిసంగతులూ కమ్మని మాటలతో, వన్నెలతో, బొమ్మలతో అందించే పత్రికగా ఇది పేర్కొనింది. ఈ పత్రికలో సంపాదకీయం, మీ నక్షత్రఫలం, భారత రాజకీయాలు: అవీ-ఇవీ-అన్నీ,  విచిత్రాలు, మంచీచెడ్డా, పెద్దల పిన్న కథలు, హాస్యం మొదలైన శీర్షికలతో పాటు కథలు, జోకులు, వ్యాసాలు, పుస్తక సమీక్షలు ప్రచురించబడ్డాయి. దేవతల యుద్ధం, కొండయ్య వంటి నవలలు ధారావాహికగా ప్రచురితమయ్యాయి. ఇంటూరి వెంకటేశ్వరరావు, విశ్వనాథ కవిరాజు, కవికొండల వెంకటరావు, పఠాభి, గరిమెళ్ల సత్యనారాయణ, పురిపండా అప్పలస్వామి, అడపా రామకృష్ణారావు, శ్రీశ్రీ,భోగరాజు పట్టాభిసీతారామయ్య,బుచ్చిబాబు, అందవిల్లి కొండలరావు మొదలైన వారి రచనలు ఈ పత్రికలో చోటు చేసుకున్నాయి. 

ఆనందవాణి పత్రికలో రచనలకు పారితోషికం ఇచ్చేవారు కాదు. అయితే వెంబడి ఉత్తరాలు వ్రాసి చివరకు *తివిరి ఇసుమున తైలము తీసినట్లు* ఆనందవాణి నుంచి పారితోషికం పొందినందుకు పారితోషిక వీరుడిగా పేరొచ్చేసిందని ప్రముఖ రచయిత, సాహిత్య అకాడమీ అవార్డు గ్రహీత భమిడిపాటి రామగోపాలం వ్రాసుకున్నారు.

## ఇతర లింకులు
# | ఇంగ్లీషు వికీపీడియాలో వ్యాసం

## మూలాలు

వర్గం: తెలుగు పత్రికలు
వర్గం: తెలుగు వారపత్రికలు
వర్గం: అచ్చుపత్రికలు
వర్గం: 1939 పత్రికలు
వర్గం:మద్రాసు నుండి ప్రచురితమైన తెలుగు పత్రికలు
వర్గం:20 వ శతాబ్దపు తెలుగు పత్రికలు
ముద్దా విశ్వనాథం

**ముద్దా విశ్వనాథం** చందమామ, ఆనందవాణి, ప్రజామిత్ర వంటి పత్రికలలో సంపాదకుడిగా పనిచేశాడు. ఇతడు మంచి రచయిత కూడా. ఇతని తండ్రి పేరు సోమప్పశాస్త్రి. ఇతడు కవితాసమితి సభ్యుడు. ఇతడు 1904వ సంవత్సరంలో తూర్పు గోదావరి జిల్లా పిఠాపురంలో జన్మించాడు.  "గౌరాంగ చరిత్రము" వ్రాసిన కూచి నరసింహం పంతులు ఇతనికి మేనమామ.
## రచనలు
# ఛాయ (రేడియోనాటికలు) 
# తూలిక (కథాసంపుటం) 
# జన్మభూమి (నాటికలు)  
# ఆత్మజ్యోతి (టాల్‌స్టాయి రచనకు అనువాదం)
# శుభోదయము (టాల్‌స్టాయి రచనకు అనువాదం)
# ఆనంద సామ్రాజ్యము (టాల్‌స్టాయి రచనకు అనువాదం)
# రామనామం 
# ప్రేమాంజలి (టాల్‌స్టాయి రచనకు అనువాదం)
# సంధ్య (టాల్‌స్టాయి రచనకు అనువాదం)
# మాలిక (కథాసంపుటం)
# చిత్రసీమ (టాల్‌స్టాయి రచనకు అనువాదం)
# మాయలోకం (తొమ్మిది జీవిత తరంగాలు)
# దేవదూత (టాల్‌స్టాయి రచనకు అనువాదం)

## మూలాలు

వర్గం:సంపాదకులు
వర్గం:తెలుగు రచయితలు
వర్గం:1904 జననాలు
వర్గం:తూర్పు గోదావరి జిల్లా వ్యక్తులు
వర్గం:పాత్రికేయులు
వర్గం:తెలుగు కథా రచయితలు
వర్గం:తెలుగు నాటక రచయితలు
వర్గం:తెలుగు అనువాదకులు
ఆర్కెన్సా రాష్ట్రం

ఆర్కెన్సా (Arkansas) అమెరికా దక్షిణ ప్రాంతంలోని ఒక రాష్ట్రం. మిస్సిస్సిపి నది ఒడ్డున ఉంది. ఇది ప్రాకృతిక రాష్ట్రం (Natural State) గా పిలువబడుతుంది. అమెరికాలోని 50 రాష్ట్రాలలో 29వ అతిపెద్ద రాష్ట్రం (భౌగోళికంగా). జనాభా పరంగా 32వ అతిపెద్ద రాష్ట్రం. ఈ రాష్ట్రానికి సరిహద్దులుగా తూర్పున మిస్సిసిపీ, టెనిస్సీ రాష్ట్రాలు, పశ్చిమాన ఓక్లహామా, ఉత్తరాన మిస్సోరీ, దక్షిణాన లూసియానా, వాయివ్యంలో (southwest) టెక్సస్ రాష్ట్రాలు ఉన్నాయి. రాజధాని రాష్ట్రానికి మధ్యలో ఉన్న లిటిల్ రాక్ నగరం. ఇంకా తూర్పుఆర్కెన్సాలో జోన్స్‌బొరో అతిపెద్ద నగరం కాగా, నైరుతిలో (North West Arkansas - NWA) ఫొర్ట్‌స్మిథ్, ఫెయెట్‌విల్-స్ప్రింగ్‌డేల్-రోజర్స్ నగర ప్రాంతాలు పెద్దవి. ఆర్కెన్సా వైవిధ్యభరితమైన వాతావరణానికి ప్రసిద్ధి కెక్కింది. ఈ రాష్ట్ర జనాభా వివిధ జాతుల సమాహారం. ఆర్కెన్సాలో ప్రవాస భారతీయులు అధికంగా నివసించే ప్రాంతాలలో బెన్టన్‌విల్, లిటిల్‌రాక్ నగరాలు ముఖ్యమైనవి. ఉత్తర అమెరికాలో తొలిసారిగా సహజమైన వజ్రాలు దొరికిన రాష్ట్రం ఆర్కెన్సా. భౌగోళికంగా ఎంతో వైవిధ్యం కలిగి ఒజార్క్స్, ఒషితా పర్వత శ్రేణుల నుండి ఉత్తరాన మిస్సిసిపీ నది వైపున ఉన్న పల్లపు ప్రాంతాల వరకు విస్తరించి ఉంది.

## చరిత్ర
ఆర్కెన్సా అనే పేరు సియోవా భాషలో క్వాపా ఇండియన్లను సూచిస్తుంది. క్వాపా ఇండియన్లు అమెరికాలోని నాలుగు భౌగోళిక ప్రాంతాలలో ఒకటైన మధ్యపశ్చిమ ప్రాంతానికి చెందిన ఒక స్థానిక అమెరికా తెగ. వీరు 17వ శతాబ్దంలో మిస్సిస్సిపి నదికి పశ్చిమాన నివసించారు.
## మూలాలు

వర్గం:అమెరికా సంయుక్త రాష్ట్రాలు
ఆంధ్ర హరిజన్

thumb
ప్రముఖ గాంధేయవాది గొల్లపూడి సీతారామశాస్త్రి (స్వామి సీతారాం) కావూరులోనున్న వినయాశ్రమం నుండి నడిపిన వారపత్రిక **ఆంధ్ర హరిజన్**. ఈ పత్రిక 1946లో ప్రారంభమైంది. ఈ పత్రికలో గాంధీమహాత్ముని బోధనలు, గాంధేయవాదము, హరిజనోద్ధరణ, సత్యాగ్రహము, ప్రకృతివైద్యము, మద్యపాన నిషేధము, అస్పృశ్యతా నివారణ, ఖాదీ ఉద్యమము మొదలైన వాటికి సంబంధించిన వార్తలతో పాటు రాజకీయ వార్తలు ప్రచురింపబడేవి.
## మూలాలు

## ఇతర లింకులు
వర్గం:తెలుగు వారపత్రికలు
వర్గం:1946 స్థాపితాలు
సత్తెనపల్లి ఫీరోజీ మహర్షి

ఫీరోజీ మహర్షి (1829-1889) గుంటూరు జిల్లా సత్తెనపల్లిలో ప్ర‌తి ఏటా ఫిబ్ర‌వ‌రిలో 'ఫీరోజీ ఆరాధ‌నోత్స‌వాలు' పేరుతో ఒక పెద్ద ఉత్స‌వం జ‌రుగుతుంది. మ‌హారాష్ట్రులు పూజించే ఒక సాధ‌కుడు ఫీరోజీ పేరున ఊర్లో ఒక పెద్ద ఆల‌యం ఉంది.అచ‌ల త‌త్వాన్ని బోధించిన ఉత్త‌ర భార‌త త‌త్వ‌వేత్త‌ల్లో ఆయ‌నొక‌రుగా భావిస్తారు. స‌త్తెన‌ప‌ల్లిలో మ‌హారాష్ట్రుల జ‌నాభా గ‌ణ‌నీయంగా ఉంది. మ‌హారాష్ట్ర వీధి (అర‌కాలీ బ‌జార్‌) పేరుతో వారికో వీధి కూడా ఉంది. పేరుకు ఉత్స‌వం మ‌హారాష్ట్రుల‌దే అయినా ఊరంతా ఇందులో పాలుపంచుకుంటుంది. నిజానికి వూర్లో ఇదొక్క‌టే పెద్ద తిరునాళ్ల‌.

## ఫీరోజీ కుటుంబ నేపథ్యం
ఫీరోజీ పూర్వికులు మహారాష్ట్రకు చెందిన క్షత్రియులు. ఫీరోజీ తాత పాపాజీగారూ ఛత్రపతి శివాజీ మనవడైన షాహూజీకి సమకాలికులు. షాహూజీ పంపడం వలననే వీరి తాతగారు హైదరాబాదుకు వచ్చారట. వారి రాజ్యం ముగిసిన తర్వాత సత్తెనపల్లి ప్రాంతానికి వచ్చి స్థిరపడ్డారట. ఫీరోజి గారి తండ్రి నర్సోజీ సత్తెనపల్లి జమిందారు రాజా మానూరు వెంకట గోపాల రాయని గారి దగ్గర సుబేదారుగా పనిచేసారట.

వీరి ధర్మపత్నివీరాబాయమ్మ ఫీరోజీ గారికి లక్ష్మోజిరావు, గోవిందరావు అని ఇద్దరు కుమారులు, లక్ష్మీభాయి, వీరాబాయి, పెదగోవిందబాయి, చినగోవిందబాయి అను నలుగురు కుమార్తెలు.

## రచనలు

ఫీరోజీ సంస్కృతంలోనూ, తెలుగులోనూ రచనలు చేసారు
# శ్రీరామ శతకము
# శేషాచార్య శతకము
# పన్నగాచల నాయక శతకము
# నమ: శివాయ శతకము
# స్వప్రకాశము
# తత్త్వ సంగ్రహము
# సత్రాజితీయము (యక్షగానము)
# రామాయణము (షట్ కాండము)
# గుమ్మెట కథ
# దారుకావన విహారము (రగడ)
# దశావతారములు (దండకము)
# శ్రీరామ దండకము
# గంజేంద్ర మోక్షము (కీర్తన)
# ప్రహ్లాద చరిత్ర (కీర్తన)
# భద్రాద్రి మజిలీలు (కందార్ధములు)
# మార్కండేయ విలాసము
# శ్రీరామ చంద్రార్య శతకము
# ఏకవింశత్యవతార స్తోత్రము
# శివలీలా మహత్తు

ఇవే కాక అనేక పద్యములు కీర్తనలనూ చెప్పారు. వాటిలో కొన్నింటిని వారి ముఖ్య శిష్యులు వనమా సుబ్బారాయుడు గారు సంగ్రహించి నాలుగు బాగములుగా విభజించి ‘‘పరమానంద సుధాలహరి’’ అనే పేరుతో గ్రంథస్ధం చేసారు.

## అంత్యదశ
ఫీరోజి సరిగా అరవై సంవత్సరాలు జీవించారు. ఫీరోజీ గారి ధర్మపత్ని వీరాబాయమ్మ గారు భర్తగారి అనంతరం ముప్పది సంవత్సరముల పై కాలము జీవించి వృద్ధాప్యం వలన సిద్ధార్ధ సంవత్సర మార్గశిర శుద్ధ తదియ మంగళవారము (1919 నవంబరు 25వతేదీ) న పరమపదించారు.

## బయటిలింకులు
*  ఫీరోజ్ షా జీవిత చరిత్ర

వర్గం:1829 జననాలు
వర్గం:1889 మరణాలు
వర్గం:ఆధ్యాత్మిక గురువులు
వర్గం:ఆంధ్ర యోగులు
వర్గం:గుంటూరు జిల్లా రచయితలు
వర్గం:ఆంధ్రప్రదేశ్ లో స్థిరపడ్డ ఇతర రాష్ట్రాల వ్యక్తులు